Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani sanoo, että tuli vapauttaa Jumalan yliluonnollisen läsnäolon.
Valmistaudu kokemaan Jumalan tuli!
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, Pyhä Henki!
Mooses, Joosua, Kaaleb ja Daavid kantoivat yllään shekina-kirkkautta.
Olin konservatiivinen juutalaismies, jonka tuo sama kirkkaus pelasti.
Se antoi minulle jotakin, minkä en edes tiennyt olevan mahdollista:
kokemusperäistä tietoa Jumalasta.
Tuo sama kirkkaus on tässä studiossa juuri nyt, -
ja se antaa sinulle sitä samaa kokemusperäistä tietoa Jumalasta.
Minulla on sinulle sana: Parhaat vuotesi ovat vielä edessä.
Sanon näin siksi, että vieraani Tommy Evans kohtasi enkeleitä -
ja näki kirkkauden tsunamiaallon, joka muutti koko maailman.
Tommy, kerro lisää. - Aivan, se tapahtui vuonna 2005.
Vaimollani ja minulla oli vaikeaa.
Koimme vastustusta palvelutyötämme ja perhettämme kohtaan.
Mutta Jumala aina ilmestyy koettelemusten keskellä.
Olivatpa vaikeudet mitä tahansa, -
joskus suurimmat läpimurrot tulevat siellä, missä on eniten ongelmia.
Jumala teki täsmälleen niin.
Hän ilmestyi keskellä yötä, ja enkeli vieraili luonani.
Jumala käänsi huomioni siihen, mitä Hän on tekemässä maan päällä.
Enkeli vei minut suuren seinän luo tässä kolmiosaisessa näyssä.
Näin seinässä hepreankielistä kirjoitusta Hes. 43. luvusta, -
jossa puhutaan siitä, kuinka kirkkaus palaa temppeliin.
Sitten enkeli käänsi unen suuntaa ja vei minut kirkastusvuorelle.
Näin siellä Jeesuksen, -
ja Hänen kasvonsa loistivat sokaisevan kirkasta valoa.
Pyhä Henki puhui henkeeni sanat: Kirkastan seurakuntani kasvot.
Sitten uni muuttui taas.
Enkeli vei minut suureen saliin, jossa oli tuhansittain ihmisiä.
Näin valtionjohtajia polvillaan, -
ja pelastetut ja pelastumattomat olivat kaikki kirkkauden alla.
Samoin kun Salomo vihki temppelin, -
kirkkaus saapui niin voimallisesti, etteivät papit pysyneet jaloillaan.
Yksi salissa olevista miehistä kysyi minulta: "Näetkö heidät?"
En ymmärtänyt, joten hän sanoi: "Enkelit! Niitä on kaikkialla."
Silloin silmäni avautuivat näkemään kirkkautta vapauttavat enkelit -
ja Jumalan voima kaatoi minutkin.
Hänen rakkautensa kaadettiin päähäni ja koko kehoni ylle.
Yhdellä puolella olivat pelastetut, ja toisella pelastumattomat.
Jumala sanoi: "Kukaan ei voi kiistää sitä, mitä vuodatan näinä päivinä."
"Uutiset ja koko maailma puhuvat kirkkaudesta, jonka pian vuodatan."
"Kirkkaus, jonka pian vapautan, -
ylittää kaikki aikaisemmat Jumalan liikkeet maan päällä."
Minä uskon, -
että se on suurempi kuin aikaisemmat Jumalan liikkeet yhteen laskettuna!
Mitä tapahtui vuonna 2011?
Rukoilimme vaimoni kanssa perheen puolesta, jolla oli vaikeuksia.
Koimme kutsua mennä Coloradoon ja auttaa heitä pelastamaan liittonsa.
En osannut arvata, mitä oli luvassa. Menimme nukkumaan eräänä iltana.
Olin nukahtamaisillani, kun tunsin Jumalan läsnäolon tulevan paikalle.
Oikea käteni alkoi värähdellä, sitten vasen käsi, sitten koko keho.
Olisitko voinut pysäyttää sen?
En, koska tiesin, että se oli Herra. Annoin Hänen tehdä, mitä Hän halusi.
Silloin Jumalan Henki tuli ylleni kuin 220 voltin voimalla.
Koko kehoni tärisi kolme tuntia.
Aloin profetoida tulevia asioita, siitä mitä Herra pian tekisi.
En arvannut, että ylläni oleva tuli valmisti minua tulevaa varten, -
kun Jumala käski meitä myymään kaiken ja luopumaan yrityksestämme.
Muutimme 3000 kilometrin päähän ja liityimme Bethel-seurakuntaan, -
jossa oli käynnissä herätys ja jossa ihmiset kantoivat kirkkautta.
Näitte yliluonnollisen merkin, kun perheenne saapui Betheliin.
Koin silloin epävarmuutta siitä, olimmeko todella kuulleet oikein.
Herran kehotuksesta menimme perjantai-illan kokoukseen.
Olimme olleet Kaliforniassa viikon.
Pidin nukahtavaa tytärtäni sylissä ja poistuin kokouksesta aulaan.
Pyhä Henki sanoi: "Mene takaisin. Näytän, miksi olette täällä."
"Paljastan, mitä tulette kantamaan."
Kun kävelin takaisin saliin, -
näin äkkiä kultahippusen ja sitten toisen, ja taas toisen.
Vaimoni Miriamkin näki sen. Silloin tajusimme, mistä oli kyse:
Näimme valtavan kirkkauden pilven, joka laskeutui saliin.
Kaikki näkivät sen. - Joskus vain osa on nähnyt sen.
Nyt kaikki salissa näkivät sen. Se ei ollut mielikuvitustamme.
Jumalan kirkkaus ilmeni fyysisesti. Näimme Jumalan shekina-kirkkauden.
Ymmärsit sen Jumalan rohkaisuna. - Aivan. Teimme oikean päätöksen.
Selittäisitkö käyttämäsi sanat: 'tuli' ja 'kirkkaus'?
Joillekin ne ovat aivan uusia asioita. Mitä ovat tuli ja kirkkaus?
Jeesus tuli pelastamaan meidät.
Hänellä oli myös tietty tehtävä: tulen vapauttaminen maan päälle.
Se helluntain ja Pyhän Hengen tuli, joka tulee elämämme ylle, -
valmistaa meitä kantamaan kirkkautta eli Hänen ilmenevää läsnäoloaan.
Tuli puhdistaa ja pyhittää meidät ja erottaa meidät Jumalan käyttöön.
Se saa meidät liikkeelle ja laittaa sisimpäämme palon ja voitelun, -
jotta voimme levittää valtakuntaa. Sitä Jumalan tuli saa aikaan.
Mitä on kirkkaus? - Sitä, että Herra tekee läsnäolonsa tiettäväksi.
Jumala on kaikkialla läsnä, mutta ei tuo kaikkialla itseään julki.
Kirkkaus on ilmapiiri tai ympäristö, jonka Pyhä Henki tuo.
Siinä tapahtuu yliluonnollisia asioita ja luovia ihmeitä, -
ihmiset vapautuvat ja pelastuvat. Hän tekee läsnäolonsa tiettäväksi.
Koko kolmiyhteinen olemuksesi tietää, että Jumala on paikalla.
Siinä ei jää tilaa epäilyksille.
Ja äkkiarvaamatta -
tämä tuli ja kirkkaus laskeutuvat koko maailman ylle.
Haluaisitko nähdä videon siitä, -
kuinka Tommy operoi kirkkaudessa aivan ensimmäistä kertaa?
Yliluonnollista-ohjelma jatkuu hetken kuluttua.
Monet katsojat ovat kokeneet ihmeitä katsottuaan ohjelmaa.
Pyhä tuli ja kirkkaus -tilaisuutta katsoessani Kevin Zadai antoi sanan:
"Joku kärsii fibromyalgiasta ja on kokenut paljon hyökkäyksiä."
Tiesin heti sanan olevan minulle.
Pyhä Henki kosketti niin vahvasti, että aloin itkeä ja ylistää.
Kiitos ohjelmasta ja tästä sanasta. Jumala toimii minunkin elämässäni.
Uskoni oli ennen hiuskarvan varassa, nyt vahvan kolmisäisen langan.
Diabetekseni parani myös täysin, kun katsoin ohjelmianne netissä.
Opetuksenne ovat siunanneet minua, ja olen kasvanut paljon hengessä.
Jos ohjelma on koskettanut sinua, jaa todistuksesi tässä osoitteessa.
Maailma korostaa eroja välillämme eristääkseen meidät toisistamme.
Raamattu kertoo, että Messias yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Yhteen tulomme herättää ihmisissä valtavan nälän Jumalaa kohtaan.
Sid Roth löysi Raamatusta avaimen juutalaisten tavoittamiseen.
Uuden ihmiskunnan kautta Jumala tekee ihmeitä ja merkkejä, -
ja koko maailma saa nähdä Jumalan.
Nettisivumme varustavat sinut kertomaan muillekin siitä, -
miten ratkaiseva yhteen tulomme on valtavan herätyksen syntymisessä.
Saat tietoa Israelista, seurakunnan juutalaisista juurista -
ja siitä, miten kaikki kansat tulevat siunatuiksi.
Osoitteessa sidroth.org opit lisää yhdestä uudesta ihmiskunnasta.
Yliluonnollista-ohjelma jatkuu.
Tammikuu 2020. Brasilia.
Tupaten täysi sali, 5000 ihmistä.
Jumalan ilmenevä läsnäolo, Jumalan ilmenevä hyvyys, -
Jumalan ilmenevä kirkkaus ilmestyi. Laitetaan nauha pyörimään.
Anna Hänen koskettaa sinua.
Tarvitsen kiinniottajia.
Tulta. Jatkakaa vielä.
Tulta. Tule, tule.
Ottakaa se vastaan!
Tulta!
Tommy, olitko ihmeissäsi, kun tuo tapahtui?
Olin. Menin itse asiassa hämilleni.
Tykkään palvella henkilökohtaisesti laskemalla kädet ihmisen päälle.
Kirkkaudessa sitä ei tarvita! - Ei niin. Jumala sanoikin, -
etten vain palvelisi voitelussani, vaan saisin jakaa kirkkautta.
Kirkkautta ei pääse pakoon.
Ihmiset vapautuvat ja parantuvat valtavina joukkoina.
Moni parantui ilman kätten päälle panemista. Jumala kosketti heitä.
Tuosta tuleekin mieleeni:
Kerro tsunamiaallosta, joka muuttaa koko maailman.
Herra on antanut monia unia valtavasta tsunamiaallosta, -
jonka korkeus on alkanut nousta. Se on kuva tulevasta kirkkaudesta.
Kun tsunami iskeytyy rannikolle luonnossa, se sekoittaa kaiken.
Se muuttaa koko maiseman. Ei voi jatkaa tavalliseen tapaan.
Tämä tuleva kirkkaus muuttaa totutut toimintatapamme.
Koko elämäntapamme muuttuu.
Emme voi ymmärtää, mitä on tulossa. Olemme kuin Kornelius Ap.t. 10:ssä.
Hän rukoili enemmän Jumalaa ymmärtämättä, millaista se olisi.
Sitten enkeli tuli ja käski häntä haettamaan Pietarin Joppesta.
Pietari saapui, julisti evankeliumia ja Jumalan kirkkaus laskeutui.
Korneliuksen perhe täyttyi Hengellä. Vasta sitten hän ymmärsi.
Tuosta tulee mieleen erään pikkukaupungin pieni opisto.
Yhtäkkiä sinne alkoi saapua ihmisiä kaikkialta maailmasta.
He tiesivät vain sen, että Jumala ilmestyi siellä.
Hotellihuoneita, ravintoloita ja ruokaa ei riittänyt kaikille.
Sadat ihmiset jonottivat keskiyöllä saadakseen istumapaikan.
Järjestäjien piti sulkea tapahtuma. He eivät tienneet, mitä tapahtuisi.
Tommy puhuu jostakin suuremmasta. Asbury oli vain pieni pisara -
tästä suuresta Jumalan liikkeestä ja tsunamiaallosta, josta Tommy puhui.
Maailma ei pysty ymmärtämään sitä, mitä on pian tulossa.
Puhuit hieman siitä, miten voitelu eroaa kirkkaudesta.
Kerro siitä hieman lisää.
Herra antoi sanan, josta olen puhunut viimeiset kaksi vuotta:
Olemme astumassa aikaan, josta Jes. 60 puhuu.
Jes. 60 ja 61 tulevat yhteen. Jes. 61 puhuu voitelusta.
Se on Jumalan antama valtuutus, tehtävä ja siihen annettu voima, -
olipa se profeetallinen palvelutyö, ihmeet tai vaikka armolahjat.
Nyt viimeisinä päivinä -
Herra voitelee ja valtuuttaa ihmisiä kantamaan sitä, mistä Jes. 60 puhuu.
Jes. 60:1-2: "Nouse, ole kirkas, sillä sinun valkeutesi tulee, -
ja Herran kunnia koittaa sinun ylitsesi.
Sillä katso, pimeys peittää maan ja synkeys kansat..."
Maan päällä on melkoinen pimeys.
Politiikka jakaa ihmisiä, on sotia, tauteja ja pandemioita.
Pimeys peittää maan, mutta apu siihen löytyy kirkkaudesta.
Oma kansakuntamme ja kaikki kansakunnat tarvitsevat sitä apua.
Presidentit tai kuninkaat eivät voi auttaa, -
ainoa ratkaisu kansakunnille on kirkkautta kantava seurakunta.
Enää kirkkautta ei kanna vain joku tietty yksi henkilö.
Herra nostaa esiin palavan kansan, joka kantaa kirkkautta.
Opetat uudessa kirjassasi paljon.
Voiko Jumalan voiteleva öljy lisääntyä räjähdysmäisesti -
ihan tavallisen uskovan kohdalla?
Kyllä. Tiedän sen omakohtaisesti, ja Raamattukin opettaa niin.
Raamattu kertoo, mitä voimme tehdä voitelumme lisääntymiseksi.
Ensinnäkin, aletaan pyytää sitä, että Jumala lisää voiteluamme.
Joh. 14:13:ssa Jeesus sanoo, -
että mitä tahansa anomme Hänen nimessään, Hän tekee sen.
En nyt puhu autoista ja kartanoista. Ne ovat kaikki hienoja asioita, -
mutta Herra opetti, että kaikki, mikä kuuluu Jeesukselle, -
olipa se voitelu, suuremmat läpimurrot, herätys tai kirkkaus, -
kaikkea sitä saan anoa ja vieläpä runsain määrin.
Jumala puhui Ef. 3:20:sta:
"Katsokaa, kuinka tekoni ylittävät hurjimmatkin pyyntönne!"
Kun pyydämme lisää voitelua, Herra täyttää pyyntömme.
Toinen asia, joka lisää voitelua, on Herran läsnäoloon meneminen.
Ps. 92:11:n mukaan, meidän on saatava tuoretta öljyä päivittäin.
Jumala puhui minulle Matt. 25:stä ja kymmenestä neitsyestä.
Kaikilla oli lamput. Kaikille oli annettu sama mahdollisuus.
Mutta vain viisi oli ymmärtäväistä, vain heillä oli öljyä.
Tyhmillä ei ollut yhtään öljyä.
Monesti kysytään, että pitääkö voitelu ostaa rahalla. Ei pidä.
Yksi mentorini sanoi hienosti, -
että evankeliumi on ilmainen, mutta täysi-ikäisyys on kallista.
On siis opittava ostamaan öljyä.
Me ostamme sen elämällämme. Voitelu maksaa sinulle kaiken.
Se vie aikaa. Pitää herätä aiemmin, jotta ehtii olla Jeesuksen kanssa.
Maailma ei tarvitse lahjojamme, vaan Hengen voitelemia uskovia, -
koska voitelu tuhoaa ikeen. Ja kolmas asia, jota suosittelen:
Jos haluat voitelusi lisääntyvän, sinun on asetuttava paikallesi.
2. Moos. 40 on kaunis kuva omalle paikalleen asettumisesta:
Mooseksen piti asettaa kaikki omille paikoilleen ilmestysmajassa.
Vasta kun välineet olivat paikoillaan, hän voiteli ne.
Olitpa sitten opettaja, yrittäjä, pastori tai johtaja, -
ehkä keräät kolehdin sunnuntaisin, mikä ikinä paikkasi onkaan, -
kun asetut paikallesi, Jumala lisää voiteluasi.
Yksi asia jäi todella mieleeni.
Jokainen voi tehdä tämän asian pitääkseen tulen palamassa.
He voivat lukea ja katsoa videoita muiden kokemuksista.
Minäkin pidän tulta yllä niin.
3. Moos. 6: Jumala lähettää tulen, mutta papit pitävät sen palamassa.
Yksi keino pitää tulta palamassa on jakaa todistuksia Jeesuksesta.
Mietiskelemme ja seuraamme sitä, mitä Jumala tekee ympäri maailmaa.
Kun kuulin ihmeitä tapahtuvan, se herätti sydämessäni palon.
Jos Jumala pystyi siihen muiden kautta, Hän voisi käyttää minuakin.
Otetaan riski ja annetaan mennä!
Jonkun keho parantui metallista, joten mekin aloimme rukoilla sitä.
Olemmekin nähneet kirurgisesti istutettujen metallien liukenevan.
Rukoile nyt parantumisia.
Isä, rukoilen Jeesuksen nimessä kaikkien katselijoiden puolesta.
Ap.t. 10:38 kertoo, että Jeesus oli voideltu Jumalan läsnäolon öljyllä.
Hän paransi kaikki perkeleen valtaan joutuneet.
Julistan, että jokainen tuska, sairaus, syöpäsolu ja kasvain -
katoaa Jeesuksen nimessä.
Ole eheä, ole terve ja ole vapaa Jeesuksen voimallisessa nimessä.
Aikamme loppui kesken, mutta jatkamme ohjelmaa somen puolella.
Tärkein tapa vapautua on se, -
ettei Jeesus ole pelkkä Vapahtajasi, joka antoi syntisi anteeksi.
Se on hieno asia, -
mutta on otettava vielä seuraava askel, jotta voit tuntea Jumalan.
Seuraava askel on se, että teet Hänestä Herrasi.
Mitä 'Herra' tarkoittaa?
Tiedät kyllä: tee Hänestä Herrasi kaikilla elämänalueillasi.
Toista perässäni: Rakas Jumala, olen tehnyt monia virheitä.
Kadun virheitäni kovasti.
Uskon, että kallisarvoinen veresi pesee pois virheeni.
Ja minä olen puhdas.
Nyt kun olen puhdas, Jeesus, tule asumaan sisälleni.
Teen Sinusta Vapahtajani -
ja teen Sinusta Herrani.
Haluan saada kokemusperäistä tietoa Sinusta omakohtaisesti.
Aamen, eli "olkoon niin".
Sinä todella teet Hänestä Herrasi ja saat kokemusperäistä tietoa.
Tommylla on palvelutyö vaimonsa ja tyttärensä kanssa.
He aktivoivat tulta ja kirkkautta. He haluavat rukoilla niitä teille, -
niin että parhaat vuotenne ovat vielä edessä päin.
Menkää heti tähän osoitteeseen:
www.sidroth.org/flame
Olemme 20 vuoden aikana löytäneet yli tuhat uutta planeettaa.
Linnunradalla on ainakin sata miljardia tähteä.
Galaksejakin on sama määrä.
Tähtiä on enemmän kuin hiekanjyviä kaikilla maailman rannoilla yhteensä.
Joka sekunti syntyy 4 800 tähteä.
Aivoissamme on keskimäärin 86 miljardia neuronia.
Kehossasi on DNA:ta yhteensä 55 miljardia kilometriä.
Se ulottuisi Plutoon ja takaisin kuusi kertaa.
Kehosi verisuonten yhteenlaskettu pituus on 100 000 kilometriä.
Se ulottuisi Maan ympäri 2,5 kertaa.
Hermoimpulssit kulkevat jopa 400 kilometrin tuntinopeutta, -
nopeammin kuin F1-auto.
Aivot suoriutuvat 38 000 biljoonasta laskutoimituksesta sekunnissa.
Maailman tehokkaimman supertietokoneen teho -
on tästä vain 0,002 prosenttia.
Onko tämä kaikki syntynyt sattumalta?
Vai onko se huolellisesti suunniteltu?
Onko olemassa Luoja, jolla on suunnitelma sinulle?
Tarjoamme kirjaa, joka vastaa näihin ja muihin kysymyksiin.
Lataa ilmainen "They Thought for Themselves" -kirja -
ruudussa näkyvältä sivulta.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Suomennos: Katri Filppu